Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 367

53. Cikk Csatlakozás PP-98 Az a Tagállam, amely nem írta alá a jelen Alapokmányt és az Egyezményt, vagy az Alapokmány 2. cikkének rendelkezéseitől függően az azon cikkben említett bármely más állam bármikor csatlakozhat a jelen Alapokmányhoz és az Egyezményhez. E csatlakozást egyetlen, a jelen Alapokmányra és az Egyezményre egyaránt kiterjedő okirat által egyidejűleg kell megvalósítani. PP-98 A csatlakozási okmányt letétbe kell helyezni a főtitkárnál, aki minden ilyen okmány letétbe helyezéséről az átvételkor értesíti a Tagállamokat, és mindegyik Tagállam részére továbbítja az okmány hitelesített másolatát. Miután a jelen Alapokmány és az Egyezmény a jelen Alapokmány 58. cikke szerint hatályba lépett, a csatlakozási okmány abban az időpontban válik hatályossá, amikor letétbe helyezik a főtitkárnál, kivéve, ha abban ellenkező kikötés szerepel.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes